stanford-oval/wikipedia huggingface dataset:
שון קמפ
קריירה בנבחרת ארצות הברית

קמפ היה שותף לנבחרת החלומות האמריקאית שהשתתפה באליפות העולם בשנת 1994. הוא שיחק לצד קווין ג'ונסון, מארק פרייס, רג'י מילר, ג'ו דיומרס, דומיניק וילקינס, דן מארלי, לארי ג'ונסון, שאקיל אוניל ואלונזו מורנינג. הנבחרת זכתה באליפות העולם, לאחר שסיימה אותה ללא הפסד וקמפ נבחר לחמישיית האליפות.
חייו האישיים

בנוסף על התמכרותו לאלכוהול וסמים, שון קמפ נאלץ להתמודד עם תביעת אבהות על 7 ילדים מ-6 נשים שונות. בנו הגדול, שון קמפ הבן, שיחק באוניברסיטת וושינגטון.
סטטיסטיקות לפי עונה

| עונה | קבוצה | משחקים | חמישייה פותחת | דקות למשחק |  % מהשדה |  % מהעונשין | חסימות | ריבאונדים | אסיסטים | נקודות |
| --- | --- | --- | --- | --- | --- | --- | --- | --- | --- | --- |
| '89–90 | סיאטל סופרסוניקס | 81 | 1 | 13.8 | .479 | .736 | 0.9 | 4.3 | 0.3 | 6.5 |
| '90–91 | סיאטל סופרסוניקס | 81 | 66 | 30.1 | .508 | .661 | 1.5 | 8.4 | 1.8 | 15.0 |
| '91–92 | סיאטל סופרסוניקס | 64 | 23 | 28.3 | .504 | .748 | 1.9 | 10.4 | 1.3 | 15.5 |
| '92–93 | סיאטל סופרסוניקס | 78 | 68 | 33.1 | .492 | .712 | 1.9 | 10.7 | 2.0 | 17.8 |
| '93–94 | סיאטל סופרסוניקס | 79 | 73 | 32.9 | .538 | .741 | 2.1 | 10.8 | 2.6 | 18.1 |
| '94–95 | סיאטל סופרסוניקס | 82 | 79 | 32.7 | .547 | .749 | 1.5 | 10.9 | 1.8 | 18.7 |
| '95–96 | סיאטל סופרסוניקס | 79 | 76 | 33.3 | .561 | .742 | 1.6 | 11.4 | 2.2 | 19.6 |
| '96–97 | סיאטל סופרסוניקס | 81 | 75 | 34.0 | .510 | .742 | 1.0 | 10.0 | 1.9 | 18.7 |
| '97–98 | קליבלנד קאבלירס | 80 | 80 | 34.6 | .445 | .727 | 1.1 | 9.3 | 2.5 | 18.0 |
| '98–99 | קליבלנד קאבלירס | 42 | 42 | 35.1 | .482 | .789 | 1.1 | 9.2 | 2.4 | 20.5 |
| '99–00 | קליבלנד קאבלירס | 82 | 82 | 30.4 | .417 | .776 | 1.2 | 8.8 | 1.7 | 17.8 |
| '00–01 | פורטלנד טרייל בלייזרס | 68 | 3 | 15.9 | .407 | .771 | 0.3 | 3.8 | 1.0 | 10.5 |
| '01–02 | פורטלנד טרייל בלייזרס | 75 | 5 | 16.4 | .430 | .794 | 0.4 | 3.8 | 0.7 | 8.1 |
| '02–03 | אורלנדו מג'יק | 79 | 55 | 20.7 | .418 | .742 | 0.4 | 5.7 | 0.7 | 6.8 |
| סה"כ | – | 1051 | 727 | 27.9 | .488 | .741 | 1.2 | 8.4 | 1.6 | 14.6 |
הערות שוליים

↑  "Cleveland Cavaliers know trying to win after a lockout can be a weighty problem". The Cleveland Plain Dealer. 15 באוקטובר 2011. {{cite news}}:  (עזרה)
↑  "PLUS: N.B.A.; Kemp Is Waived By Trail Blazers". The New York Times. 21 באוגוסט 2002. {{cite news}}:  (עזרה)
↑  http://bleacherreport.com/articles/2332174-gary-payton-and-shawn-kemp-reunite-to-watch-sons-play-college-hoops
↑  הנתונים דקות למשחק, חסימות, ריבאונדים, אסיסטים ונקודות הם בממוצע למשחק
| נבחרת ארצות הברית – אליפות העולם בכדורסל 1994 (מדליית זהב) |
| --- | --- | --- |
|  1  •  2  •  3  •  4 דיומרס •  5 פרייס •  6 קולמן •  7 קמפ •  8 סמית' •  9 מארלי •  10 מילר •   11 ק. ג'ונסון •  12 וילקינס • 13 אוניל •  14 מורנינג • 15 ל. ג'ונסון • מאמן: נלסון |  1  •  2  •  3  •  4 דיומרס •  5 פרייס •  6 קולמן •  7 קמפ •  8 סמית' •  9 מארלי •  10 מילר •   11 ק. ג'ונסון •  12 וילקינס • 13 אוניל •  14 מורנינג • 15 ל. ג'ונסון • מאמן: נלסון | ארצות הברית |
| --- | --- |
בקרת זהויות :  LCCN: n96115262  VIAF: 73129631   WorldCat (עם VIAF): 73129631
מרדכי זלקין

| --- | --- |

 לידה:  17 בנובמבר 1952 (בן 72) 
 מדינה:  ישראל 
 השכלה:  האוניברסיטה העברית בירושלים (31 באוגוסט 1996) 
 מעסיק:  אוניברסיטת בן-גוריון בנגב 
 
מרדכי (מוטי) זַלקין (נולד ב-17 בנובמבר 1952 (כ"ט בחשוון ה'תשי"ג) בירושלים) הוא היסטוריון ישראלי שמחקריו עוסקים בהיסטוריה החברתית של יהודי מזרח אירופה ובתולדות החינוך היהודי, פרופסור אמריטוס באוניברסיטת בן-גוריון בנגב.
ביוגרפיה

זלקין היה חבר קיבוץ במשך שנים רבות ושימש כמורה להיסטוריה בבתי-ספר תיכוניים. למד באוניברסיטה העברית בירושלים, בחוגים לחינוך ולהיסטוריה של עם ישראל. עבודת הדוקטורט שלו, ב-1996, הייתה בנושא "ההשכלה היהודית באימפריה הרוסית - 1860-1800 - היבטים חברתיים", ונכתבה בהדרכתו של פרופ' עמנואל אטקס.
שימש כמרצה במכון שכטר למדעי היהדות בירושלים, כיועץ מיוחד לבית התפוצות בתל אביב, וכעמית מחקר במכון ללימודים יהודיים מתקדמים באוניברסיטת פנסילבניה, במרכז ללימודי יהדות באוניברסיטת הרווארד ובמרכז תקווה למשפט ולתרבות יהודית באוניברסיטת ניו יורק. משנת 1999 ועד לפרישתו לגמלאות היה חבר סגל במחלקה להיסטוריה של עם ישראל באוניברסיטת בן-גוריון בנגב. היה ראש התוכנית הבין-תחומית לתואר שני למורים במדעי היהדות בפקולטה למדעי הרוח והחברה באוניברסיטה זו, בשנים 2009-2011 ו-2015-2019 שימש בתפקיד ראש המחלקה. היה חבר הנהלת החברה ההיסטורית הישראלית וחבר מערכת הפרסומים של מרכז זלמן שזר. בשנים 2015-2019 שימש כראש התוכנית הבין-אוניברסיטאית ללימודי רוסיה ומזרח אירופה.
מחקריו עוסקים בהיסטוריה חברתית, כלכלית ותרבותית של יהודי מזרח אירופה, ובעיקר בעולמם של יהודי ליטא ("הליטוואקס").
בשנת 2022 זכה לעיטור כבוד של נשיא ליטא בשל מחקריו ופעילותו לקידום מורשת יהדות ליטא.
פרסומים > ספרים

Beyond the Glory, Community Rabbis in Eastern Europe, De Gruyter 2021
Modernizing Jewish Education in 19th Century Eastern Europe, Brill 2016
Naujos Lietuvos žydų istorijos perspektyvos, Leidykla Žara, Vilnius 2009
מרא דאתרא? רב וקהילה בתחום המושב, הוצאת מאגנס, ירושלים 2017
אל היכל ההשכלה: תהליכי מודרניזציה בחינוך היהודי במזרח אירופה, ספריית הילל בן-חיים, הוצאת הקיבוץ המאוחד, תל אביב 2008
ההשכלה היהודית במזרח אירופה, האוניברסיטה הפתוחה, תל אביב 2003.
מגנזי וילנה, אוניברסיטת בן-גוריון בנגב, באר שבע 2001.
בעלות השחר - ההשכלה היהודית באימפריה הרוסית, הוצאת מאגנס, ירושלים 2000.
פרסומים > חיבורים שערך

הלל נח מגיד שטיינשניידר, עיר ווילנא חלק ב', הוצאת מאגנס, ירושלים 2002
ספר הקונדס, מרכז דינור, האוניברסיטה העברית, ירושלים 1997
פרסומים > מאמרים

"הרוח החיה באופני ההדפסה: דבורה ראם כסוכנת תרבות", דרך ספר: שי לזאב גריס, ירושלים תשפ"א
"המזרח מתבונן במזרח" : יוסף יהודה טשארני כסוכן הנאורות היהודית בקהילות היהודיות בקווקז", המשכיל בעת הזאת, ישראל תשע"ז
"וילנה של מטה : עיר כ'אם' ועיר כ'בת'", אבני דרך, ירושלים תשע"ו
"חקלאות וחקלאים במרחב התרבות היהודית-הליטאית", ציון עז (תשע"ב)
"מסורת, נאורות ודמוקרטיה בחברה היהודית במזרח אירופה במאה ה-19", בדרך הדמוקרטית, שדה בוקר תשע"ג
"את הדר הטבע לא ידעו ואת תכלת השמים לא ראו"? : ילדות בחברה היהודית המסורתית במזרח-אירופה", זמנים 102 (2008)
"שיהיה כולו עברי" : רשת החינוך "יבנה" בליטא בין "חינוך חרדי" ל"חינוך עברי", זכר דבר לעבדך, ירושלים תשס"ז
"עיר של תורה" : תורה ולימודה במרחב העירוני הליטאי במאה התשע-עשרה", ישיבות ובתי מדרשות, ירושלים תשס"ז
"בין "בני אלוהים" ל"בני אדם" : רבנים, בחורי ישיבות והגיוס לצבא הרוסי במאה התשע-עשרה", שלום ומלחמה בתרבות היהודית, ירושלים תשס"ו
אלי בין

| --- | --- |

 לידה:  12 בנובמבר 1963 (בן 61) ישראל 
 מדינה:  ישראל 
 השתייכות:   מגן דוד אדום
 דרגה:   רב-מגן
 תפקידים בשירות
 מנכ"ל מגן דוד אדום
 
רב-מגן אלי בין (נולד ב-12 בנובמבר 1963) הוא מנכ"ל מגן דוד אדום מאז שנת 2005, חובש בהכשרתו.
ביוגרפיה

בין הצטרף למגן דוד אדום בגיל 14 כנער מתנדב. בצבא שירת במשטרה צבאית חוקרת, ולאחר השירות חזר למד"א לתפקיד נהג אמבולנס בתחנת עפולה. בהמשך מונה לרכז המתנדבים בתחנה. לאחר מכן הצטרף לארגון העובדים של מגן דוד אדום. לאחר תפקיד רכז המתנדבים בתחנת עפולה, מונה לממלא מקום מנהל מרחב העמקים.
בשנת 1994 מונה לתפקיד ממלא מקום וסגן מנהל מד"א אזור גלבוע, ובתפקיד זה פיקד על מספר אירועים רבי-נפגעים.
במשך שבע שנים כיהן בתפקיד עוזר מנכ"ל מד"א, במקביל לתפקידו כיו"ר ארגון העובדים, ולאחר מכן מונה בשנת 2005 למנכ"ל מד"א.
בפברואר 2006 פרסם מבקר המדינה מיכה לינדנשטראוס דו"ח ביקורת שעניינו מינויים במגן דוד אדום. במסגרת דו"ח זה ביקר את שינוי הקריטריונים למינוי מנכ"ל מד"א, שהגדירו כישורים נמוכים מאלו הקבועים בחוק החברות הממשלתיות. לדברי המבקר, השינוי סלל את הדרך לבחירתו של בין על אף שלא היה בעל השכלה מספקת, וכמו כן טען שבין פעל בניגוד עניינים וביקר את העובדה שהיה בעל זיקה פוליטית בעת הגשת מועמדותו (חבר מרכז הליכוד).
בעקבות הגשת דו"ח מבקר המדינה נערך במד"א תהליך בחירה מחודש, שבו נבחר בין מחדש על ידי הוועד הפועל של מד"א.
ב-2010 נעצר בין על ידי משטרת ישראל ורשות המיסים בחשד לעבירות מיסוי. ב-2016 נסגרה חקירת רשות המיסים מחוסר אשמה.
במסגרת תפקידו הוביל, בין השאר, הסכם לשיתוף פעולה בין מגן דוד אדום לשירותי החירום וההצלה של אינדונזיה.
במהלך מבצע צוק איתן ביקש להעביר מנות דם מבנק הדם לרצועת עזה, אך הרשות הפלסטינית דחתה את הצעתו.
אלי בין, אוקטובר 2023
בין (מימין) ביחד עם סגן הרמטכ"ל אייל זמיר במתחם היבדק וסע לבדיקת קורונה בפארק הירקון, ספטמבר 2020
הערות שוליים

1 2  דנה ויילר-פולק, מבקר המדינה על אלי בין: "סלל דרכו תוך ניגוד עניינים", באתר הארץ, 12 ביולי 2009
↑  אלי בין נבחר למנכ"ל מד"א, באתר בחדרי חרדים, 23 באוגוסט 2005
↑  מנכ"ל חדש מונה למגן דוד אדום: אלי בין, באתר ynet, 23 באוגוסט 2005
↑  מנכ"ל מד"א אלי בין נבחר לקדנציה נוספת, באתר ynet, 31 בדצמבר 2007
↑  אבי אשכנזי ומיכל שפירא, מנכ"ל מד"א אלי בין נעצר בחשד לשורת עבירות מס, באתר nrg‏, 29 ביוני 2010
↑  רנן נצר, ‏יכולתי להישבר כמו מנכ"לים אחרים אבל האמנתי בדרך שלי, באתר גלובס, 20 באוקטובר 2016
↑  בן שאול, שיתוף פעולה בין מד"א לבין אינדונזיה, באתר ערוץ 7, 30 באוקטובר 2008
↑  הרשות הפלסטינית דחתה הצעה של מד"א להעביר מנות דם לעזה, באתר ערוץ 7, 15 ביולי 2014
| מגן דוד אדום |
| --- | --- | --- |
| מייסדים | משולם ליבונטין • חיים אלפרין • משה רבינוביץ' • ישעיהו אליהו • חיים לייבוביץ • משה פרנקל • ברוך ניסנבוים • אריה אלוטין |  |
| נשיאים | יהודה סקורניק • נועם יפרח • אבי זהר |  |
| מנכ"לים | מרדכי פן • יצחק שני • בן-ציון טחן • אשר דר • אריאל יהלומי • חיים דגן • עמיצור כפיר • רוני ליכטנשטיין • יחיאל חמי •  נתן כהן •  יעקב אדלר • יוחנן גור • עמוס לוריא • אבי זהר • אלי בין |  |
| שונות | קריית מד"א • חוק מגן דוד אדום • נוער מד"א • יחידת האיתור הבינלאומית |  |
| מיזמים | נאמן חיים • פרויקט מחויבות אישית |  |
אסי טוביה וחברים

| --- | --- |

 סוגה:  דרמה קומית
 כותבים:  אדם צחי, יובל גינצבורג, מתן צור
 בימוי:  יובל גינזבורג (בעבר)  אופיר דרעי (בהווה)
 שחקנים:  אסי צובל, טוביה רוזנפלד, אבישי שטרית
 פסקול:  אופיר אלכסנדר
 ארץ מקור:  ישראל
 שפות:  עברית
 מספר עונות:  10
 הפקה
 מפיק:  אורן טבריה
 הפצה:  ערוץ מאיר לילדים
 עורכים:  יקיר גרוסר, אופיר דרעי
 צלמים:  איתי בן עזרא, שמוליק גברא, יוסף שלסט, אורון כהן, יהודה כהן, עומר כהן, איתי אסקל, מתניה אופיר, אדם הורוויץ, אברמי וישצקי
 שידור
 רשת שידור:  ערוץ מאיר לילדים, yes הטלוויזיה בלוויין, HOT
 תקופת שידור מקורית:  2006–הווה
 קישורים חיצוניים
  אתר האינטרנט הרשמי של אסי טוביה וחברים
אסי טוּביה וחברים היא תוכנית דרמה קומית ישראלית המיועדת לילדים מהמגזר הדתי ומשודרת על ידי ערוץ מאיר לילדים. הסדרה התחילה בכיכוב השחקנים אסי צובל וטוביה רוזנפלד תחת השם אסי וטוביה ולאחר שהצטרפו אליהם שחקנים נוספים קיבלה הסדרה את שמה הנוכחי.
בין 2006 ל-2023 שודרו 10 עונות של הסדרה והיא נחשבת לסדרת הטלוויזיה הארוכה ביותר שנוצרה בערוץ מאיר לילדים. כמו כן, נוצרו לסדרה מספר תוכניות ספין אוף, כגון "הרפתקאות אסי וטוביה בעיר דוד", "הסוד של ירושלים" "יבנה וחכמיה" ועוד.
היסטוריה והתפתחות הסדרה

בדצמבר 2006 הוחלט בערוץ מאיר, אתר אינטרנט להפצת יהדות מטעם מכון מאיר, להפנות חלק מתכניו לילדים ונוער. כך החלו לשדר תוכנית טלוויזיה קצרה בשם "תנ"ך חי", במהלכה הציג הרב לוי סודרי את סיפורי התנ"ך לילדים. לאחר תקופה של שידורים הצטרף טוביה רוזנפלד בתור מנחה הפותח וסוגר התוכנית תוך שהוא מוסיף כמה מונולוגים חינוכיים ומנגן ניגונים. אחרי כמה חודשים הצטרף אסי צובל, ששימש בתור עורך וידאו בתוכנית, וכך נוצר הצמד "אסי וטוביה", שהציג יחד עלילות ארוכות יותר. בריאיון לרב חגי לונדין סיפר אסי צובל על תהליך הצטרפותו לתוכנית כשחקן:
ערכתי את הדברים, והיו לי הערות לשיפור ולשימור. בסופו של דבר לאט לאט הבנו שכדי לדבר אל הילדים, כדי לעשות סיטואציה, אתה לא יכול לתת רק לבן אדם אחד לשבת ולדבר.. הוא חייב שיהיה מישהו שיהיה פרטנר, שיהיה איזשהו קונפליקט, וכך בעצם נוצרה הדמות של אסי.
בדצמבר 2009 עברו צילומי התוכנית מהמקלט אל אולפן מכון מאיר, שם נוצר ה'צריף' המיתולוגי של התוכנית וגם הצטרף אבישי שטרית בתור מפעיל בובת תרנגול הודו מדבר בשם "פולקע". לאחר שאסי צובל ערך את הריאיון לשטרית עלה בלבו חשש שמא הבובה עלולה להפחיד את הילדים הצופים בסדרה, ולכן בעצתו של שטרית הם הלכו לגן ילדים יחד עם הבובה ומשתגובתם הייתה חיובית הם הכניסו את "פולקע" לסדרה.
באותה תקופה היה יובל גינזבורג במאי הסדרה, ולאחר שצפה בקטע משחק של עופר מימרן בהמלצתו של שטרית, קרא לו להצטרף לשחק בסדרה בתור חברו של אסי. לאחר מכן החליף את גינזבורג הבמאי אופיר דרעי. בסוף העונה השביעית הצטרף השחקן אריאל קרן בתור שחקן אורח ובעונות הבאות הפך לשחקן קבוע.
ביוני 2021 פרסם אסי צובל כי כחצי שנה לפני כן החליט ערוץ מאיר להיפרד ממנו יחד עם עוד כמה מצוות הערוץ, אולם באוקטובר של אותה שנה הוא שב לערוץ.
שידורי הסדרה והחלוקה לעונות

בתחילה, הסדרה הייתה בין התוכניות היחידות של הערוץ ושודרה באופן עקבי וברצף, וכן לא הייתה מחולקת לעונות כלל.
עד שנת 2012 שודרו כבר למעלה מ-500 פרקים של הסדרה. בשלב מסוים חולקה הסדרה באתר ערוץ מאיר למספר סדרות נפרדות; "החדר של טוביה", בה נכללו הפרקים שצולמו במקלט בשנתיים הראשונות של הסדרה, "אסי וטוביה עולים לצריף", בה נכללו הפרקים הראשונים שצולמו לאחר המעבר לצריף, וכן "אסי טוביה ופולקע" ו"אסי טוביה וחברים" מחולקים כרונולוגית לפי הפרקים הישנים והחדשים בהתאמה.
לאחר תקופה הוחלט לאחד בחזרה את הסדרה ולחלקה למספר עונות, וכך נקבע גם מספור העונות החדשות. עונה 6 שודרה בשנת 2015 והוקדשה לנושאי השבת ביהדות, עונה 7 שודרה בקיץ 2016, עונה 8 שודרה ב-2017, עונה 9 שודרה בקיץ 2019 ועונה 10 בקיץ 2022. לרוב, כל עונה מתחילה להיות משודרת בחודש יולי עם בואו של החופש הגדול.
בינואר 2013 החלו לשדר את פרקי התוכנית גם בטלוויזיה בכבלים ובלוויין דרך אפיק 96 ב-HOT, ובפברואר 2014 גם ב-yes. מספר פרקים מהסדרה דובבו על ידי הערוץ לשפה האנגלית.
תקציר העלילה

רוב עלילת הסדרה מתרחשת ב'צריף' המיתולוגי; צריף מעץ ברחוב שדרות המאירי 4 בשכונת קריית משה בירושלים, בו נוהגים להתאסף ילדי השכונה, אסי, עופר, מתי ועוד. הצריף משמש גם כמקום משכנו של תרנגול ההודו המדבר, "פולקע", מדען אשר נוהג לערוך את ניסוייו בצריף ומהווה לרוב אתנחתא קומית. טוביה רוזנפלד הוא מוזיקאי ותקליטן, אשר מהווה את הדמות הבוגרת והאחראית בצריף.
ספין אוף

במהלך השנים נוצרו מספר סדרות ספין אוף לאסי טוביה וחברים, כגון "אסי וטוביה בעיר דוד", "הסוד של ירושלים", "תלמוד ישראלי", יבנה וחכמיה" ו"אבות לילדים", המתרחשים בין השאר, בצריף של החבורה, ובהם משתתפים כל הדמויות המרכזיות מהסדרה המקורית, אסי, טוביה ופולקע. בנוסף, דמויות מפתח בודדות מהסדרה משתתפות במספר סדרות נפרדות של ערוץ מאיר לילדים; כגון אסי בסדרה "מעמול" ו"אסי ויהונתן", טוביה ב-"12 המופלאים", פולקע ב"מגלים עולם", טוביה ופולקע "חקירה בין ממדית" ואסי והמורה אביגדור ב"חוג תנ"ך עם המורה אביגדור".
ספין אוף > הרפתקאות אסי וטוביה בעיר דוד

| --- | --- |

 כותבים:  שני האריס
 בימוי:  יובל גינזבורג
 שחקנים:  אסי צובל, טוביה רוזנפלד, עופר מימרן, אבישי שטרית, ויקטור יונה, עוזי ביטון
 פסקול:  עמית בן עטר
 מספר עונות:  1
 מספר פרקים:  15
 הפקה
 מפיק:  אדה שושן
 מפיקים בפועל:  יהודית מזל
 עורכים:  יקיר גרוסר
 צלמים:  אופיר דרעי, איתי בן עזרא, שמוליק גברא, ארז חדד, מתן גולומב, איתי נצר
 שידור
 רשת שידור:  ערוץ מאיר לילדים
 תקופת שידור מקורית:  2 ביולי 2014 – 28 באוגוסט 2014
 קישורים חיצוניים
  אתר האינטרנט הרשמי של הרפתקאות אסי וטוביה בעיר דוד
הרפתקאות אסי וטוביה בעיר דוד היא סדרה בעלת 15 פרקים, בה מתמודדים אסי, טוביה, פולקע ועופר עם אגדה יבוסית עתיקה שקמה לתחייה ומסכנת את ביטחון מדינת ישראל. על פי האגדה, לפני שנים רבות, שרידיו של כתר עתיק יומין אשר העניק כוח עצום לאדם שחבש אותו, הושמד על ידי ארבעת המלכים הגדולים של אותה התקופה, וכושף לארבעה מטבעות אשר על ידי שיבוצן בטס זהב ניתן יהיה לשחזר את הכתר. החבורה נחלצת לעצור את ארנן (ויקטור יונה), מחליפו של הארכאולוג הראשי בעיר דוד אשר מנסה להשיג את הכתר. לאורך רוב פרקי הסדרה הם נכשלים בניסיונות לעצור את ארנן, והוא מצליח להניח את ידו על כל המטבעות, אך בסופו של דבר אסי מוצא את הכתר ומשמידו.
הסדרה נכתבה על ידי שני האריס, בוימה בידי יובל גינזבורג, צולמה בינואר 2014 ושודרה בין 2 ביולי ל-28 באוגוסט 2014.
ספין אוף > תלמוד ישראלי עם אסי וטוביה

| --- | --- |

 מבוסס על:  סוגיות מהתלמוד
 סוגה:  דרמה קומית
 כותבים:  אדם צחי
 בימוי:  יצחק סברלדוב
 שחקנים:  אסי צובל, טוביה רוזנפלד, אבישי שטרית
 פסקול:  אופיר אלכסנדר
 ארץ מקור:  ישראל 
 מספר עונות:  2
 הפקה
 מפיק:  אדוה שושן
 מפיקים בפועל:  צבי יהודה הרלינג, יוסף נובל
 שידור
 רשת שידור:  ערוץ מאיר לילדים
 תקופת שידור מקורית:  14 באוקטובר 2014 – 8 במרץ 2016
 קישורים חיצוניים
  אתר האינטרנט הרשמי של תלמוד ישראלי
 
תלמוד ישראלי היא סדרת דרמה קומית אשר נוצרה בשיתוף עם ארגון תלמוד ישראלי המעודד את לימוד התלמוד לנוער. במהלך הסדרה נתקלים אסי, טוביה ופולקע, במגוון מקרים ומעשיות הקשורים לסוגיות מהתלמוד הבבלי.
הסדרה נכתבה על ידי אדם צחי ובוימה בידי יצחק סברלדוב, שודרה לראשונה באוקטובר 2014 למשך 2 עונות, וצברה למעלה מ-300 אלף צפיות.
ספין אוף > הסוד של ירושלים

| --- | --- |

 סוגה:  דרמה היסטורית
 יוצרים:  אסי צובל ורננית פרשני
 כותבים:  מתן צור
 בימוי:  אופיר דרעי
 שחקנים:  אסי צובל, טוביה רוזנפלד, עופר מימרן, אבישי שטרית, אריאל קרן, דן סודרי, יפים ריננברג, ים מזרחי
 פסקול:  אופיר אלכסנדר
 מספר עונות:  1
 מספר פרקים:  15
 הפקה
 מפיק:  גיל מזומן
 עורכים:  חוה דיבון (עורכת תסריט)
 צלמים:  איתי בן עזרא, שמוליק גברא, דותן גואטה, מיכאל בארי, משה חורי, נעם קידר, צביקה ליברמן (צילום רחפן)
 שידור
 רשת שידור:  ערוץ מאיר לילדים
 תקופת שידור מקורית:  13 בנובמבר 2016 – 27 בפברואר 2017
 קישורים חיצוניים
  אתר האינטרנט הרשמי של אסי וטוביה: הסוד של ירושלים
הסוד של ירושלים היא סדרת דרמה בעלת 15 פרקים בהם גוללו את קורותיהם של אסי, טוביה, עופר, פולקע וחבורת ילדים ירושלמית אשר נבחרים לשחק בשעשועון בנושא ההיסטוריה של ירושלים ומתקיים ברחבי העיר. במהלך המשחק פוגשים אסי ועופר את חילקיהו, נביא שנסע בזמן מתקופת טרום חורבן בית המקדש השני. לאחר מכן הם חוזרים עמו בזמן אל אותה התקופה ומנסים למנוע את חורבן הבית.
הסדרה נכתבה על ידי אסי צובל ורננית פרשני, ובוימה בידי אפיר דרעי. צובל התבטא לגבי תהליך כתיבת הסדרה:
היה אתגר מאוד מאוד גדול בכתיבה של הסדרה. בגלל שמצד אחד אנחנו עושים סדרה על סיפורי החורבן של ירושלים שזה דבר מאוד לא שמח, לא נושא שצוחקים עליו, ומצד שני זו סדרה מלאה בבדיחות. היינו צריכים למצוא את האיזון הנכון בין הרצינות של הסיפורים ולשמור עליהם סיפורים רציניים, ומצד שני עדיין לעשות אותה סדרה קלילה וכיפית שיהיה כיף לילדים לצפות בה.
הסדרה צולמה בספטמבר 2016, עלתה לשידור ב-13 בנובמבר 2016 והייתה להשקעה הגדולה ביותר של הערוץ.
בנוסף לשחקנים הקבועים של הזיכיון, לוהקו דמויות נוספות כגון יפים ריננברג המגלם את חילקיהו ורם מזרחי המגלם את שמשון. בתחילה תוכנן שמזרחי יגלם את הנביא חלקיהו אך לאחר מכן הוחלט לשנות זאת.
ספין אוף > אבות לילדים

| --- | --- |

 מבוסס על:  מסכת אבות
 כותבים:  אדם צחי
 בימוי:  אייל זייד
 שחקנים:  אסי צובל, טוביה רוזנפלד, אבישי שטרית
 פסקול:  אופיר אלכסנדר
 ארץ מקור:  ישראל 
 מספר עונות:  1
 מספר פרקים:  20
 הפקה
 מפיק:  אורן טבריה
 צלמים:  איתי בן עזרא, ארז חדד, אלון רבינוביץ
 שידור
 רשת שידור:  ערוץ מאיר לילדים
 תקופת שידור מקורית:  2020–?
 קישורים חיצוניים
  אתר האינטרנט הרשמי של אבות לילדים
 
אבות לילדים היא סדרה בהשתתפות אסי, טוביה ופולקע, אשר מנגישים משניות ממסכת אבות. הסדרה נכתבה על ידי אדם צחי ובוימה בידי אייל זייד. היא שודרה החל משנת 2020.
ספין אוף > חקירה בין ממדית

חקירה בין ממדית היא סדרת מדע בדיוני בהשתתפות טוביה, פולקע ודמויות נוספות, במהלכה פולקע מעביר חוג מדע בזום, ובמסגרת החוג הוא מחליט להשתמש בטכנולוגיה חדשה, ולהכניס את משתתפי החוג אל תוך מרחב וירטואלי בין-יקומי חדשני הנקרא "פולקע זום", אך כפיל של פולקע, מיקום אחר, כולא את הילדים בתוך ה"פולקע זום", ופולקע וטוביה פותחים במצוד אחריו. הסדרה נכתבה על ידי מתן צור ואור אסולין.
ספין אוף > יבנה וחכמיה

| --- | --- |

 יוצרים:  יצחק לאור, אופיר דרעי
 כותבים:  יצחק לאור
 בימוי:  אופיר דרעי
 שחקנים:  אסי צובל, טוביה רוזנפלד, אבישי שטרית, עופר מימרן, רם מזרחי, דניאל זרסקי
 ארץ מקור:  ישראל 
 מספר עונות:  1
 שידור
 רשת שידור:  ערוץ מאיר לילדים 
 תקופת שידור מקורית:  12 ביולי 2023 – הווה
 קישורים חיצוניים
  אתר האינטרנט הרשמי של אסי וטוביה: יבנה וחכמיה
 
יבנה וחכמיה היא סדרה בהשתתפות אסי, טוביה, פולקע ועופר, אשר מתרחשת בתל יבנה ובמהלכה מופיע חלון זמן שמוביל אל העיר יבנה העתיקה של לאחר חורבן בית שני. הדמויות נעות בין שתי התקופות באמצעות חלון הזמן.
הסדרה נכתבה על ידי יצחק לאור, בוימה בידי אופיר דרעי, הופקה בידי צבי יהודה הרלינג והחלה להיות משודרת ביולי 2023.
דמויות

| שחקן | דמות | אסי טוביה וחברים> 1 | אסי טוביה וחברים> 2 | אסי טוביה וחברים> 3 | אסי טוביה וחברים> 4 | אסי טוביה וחברים> 5 | אסי טוביה וחברים> 6 | אסי טוביה וחברים> 7 | אסי טוביה וחברים> 8 | אסי טוביה וחברים> 9 | אסי טוביה וחברים> 10 | הרפתקאות אסי וטוביה בעיר דוד | תלמוד ישראלי | הסוד של ירושלים | אבות לילדים | חקירה בין ממדית | יבנה וחכמיה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אסי צובל | אסי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  | ראשי |
| טוביה רוזנפלד | טוביה | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |
| אבישי שטרית | פולקע |  | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |
| אבישי שטרית | השוטר מלאכי |  |  | משני | משני | משני |  | משני | משני | משני | משני |  | אורח |  | אורח | משני | משני |
| אבישי שטרית | ניסים |  | משני | משני | משני | משני | משני | משני | משני | משני | משני |  |  |  |  |  | ראשי |
| עופר מימראן | עופר |  |  |  | אורח | ראשי | ראשי | ראשי | ראשי | ראשי | ראשי | ראשי |  | ראשי |  |  | ראשי |
| דן סודרי | מתי |  |  | אורח | ראשי | ראשי | ראשי | ראשי | ראשי | ראשי |  |  |  | משני |  |  |  |
| דן סודרי | רב-פקד טוויזר |  |  | אורח | אורח | אורח |  |  |  |  |  |  |  |  |  |  |  |
| אסף פני-אל | מוֹלי |  | ראשי | ראשי | ראשי |  |  |  |  |  |  |  |  |  |  |  |  |
| אריאל קרן | מתן פלדמן |  |  |  |  |  |  | אורח |  | משני | ראשי |  |  | משני |  |  | ראשי |
| יובל שוורצמן | יובל שוורצמן |  |  |  |  |  |  |  | משני |  |  |  |  |  |  |  |  |
| רם מזרחי | שימי |  |  |  |  |  |  |  |  | אורח | אורח |  |  |  |  |  |  |
| רם מזרחי | יעקב יעקב |  |  |  |  |  |  |  |  |  |  |  |  |  |  | ראשי |  |
| רם מזרחי | שמשון |  |  |  |  |  |  |  |  |  |  |  |  | משני |  |  |  |
| רם מזרחי | אחיה השמשוני |  |  |  |  |  |  |  |  |  |  |  |  |  |  |  | ראשי |
| שחר לבב אל | המורה אביגדור |  |  | אורח | אורח | אורח |  | משני | משני | משני | משני |  |  |  |  |  | משני |
| ליאור אלבוכר | אבנר |  |  | אורח | אורח | אורח | אורח |  |  |  |  |  |  |  |  |  |  |
| אושרי מימון | אלישע | אורח |  |  |  |  |  |  |  |  |  |  |  |  |  |  |  |
| עליון שמש | עליון שמש | אורח |  |  |  |  |  |  |  |  |  |  |  |  |  |  |  |
| יחזקאל לנג | הדוד ריצ'רד |  | אורח |  | אורח | אורח |  |  |  |  |  |  |  |  |  |  |  |
| ויקטור יונה | ארנן |  |  |  |  |  |  |  |  |  |  | ראשי |  |  |  |  |  |
| יפים ריננברג | חלקיהו |  |  |  |  |  |  |  |  |  |  |  |  | ראשי |  |  |  |
| אשר בן-אבו | אמסלם |  |  |  |  |  |  |  |  |  |  |  |  |  |  | משני |  |
| ערן קראוס | יעקב יעקב |  |  |  |  |  |  |  |  |  |  |  |  |  |  | ראשי |  |
| שמוליק הדג'ס | רומיאוס קוסינוס |  |  |  |  |  |  |  |  |  |  |  |  |  |  |  | ראשי |
| חנן לדרמן | שלומפוס |  |  |  |  |  |  |  |  |  |  |  |  |  |  |  | ראשי |
| דניאל זרסקי | שמואל בן פקולי |  |  |  |  |  |  |  |  |  |  |  |  |  |  |  | ראשי |
| יאיר להמן | בן ציון המאמן |  |  |  |  |  |  | אורח | אורח |  | אורח |  |  |  |  |  |  |
קבלה

יהודה שלזינגר מ"ישראל היום" כינה את הצמד אסי וטוביה ככוכבי הילדים חובשי הכיפות, והמקבילה ליובל המבולבל של הציבור החילוני. אריאל הורוביץ מכיפה כתב כי כוכבי הסדרה הפכו למותג פופולרי בקרב ילדי הציונות הדתית, ולפי ynet התוכנית הצליחה לחדור כמעט לכל בית במגזר הדתי.
תמר רותם מ"הארץ" כתבה כי הסדרה חביבה ומושכת לצפייה, כשעל פי רוב השפה הטלוויזיונית בתוכנית עדכנית למדי. היא ציינה כי היה אפשר להתחבר אל הסדרה על אף התוכן הדתי בה, אך הדגישה כי מתעוררת תחושה מטרידה מהדרת הנשים מהתוכנית. כמו כן, גם השחקן אסי צובל סיפר כי פנה לרב דב ביגון, ראש ישיבת מכון מאיר, בבקשה כי יש להכניס נשים לתוכנית.
ראו גם

עלילות ארץ גושן
מעמול (סדרה)
ביאורים

↑  ראו בפסקת #דמויות
↑  לסדרה 2 עונות
↑  הצריף אינו קיים במציאות, ובפועל הוא מצולם באולפן הממוקם באותה הכתובת
↑  ראו בהמשך הפסקה
אליהו שרביט

אליהו (אלי) שרביט (נולד ב-13 באוקטובר 1966) הוא קצין בצה"ל בדרגת אלוף במילואים, אשר כיהן כמפקד זרוע הים. קודם לכן שימש בין היתר כראש מספן המטה במפקדת זרוע הים, כמפקד בסיס חיפה, כמפקד שייטת ספינות הטילים וכראש מחלקה באגף המבצעים.
ביוגרפיה

שרביט נולד בשדה בוקר וגדל בבאר שבע. בן הזקונים מבין שלושת ילדיהם של יוסף ואסתר שרביט ילידי מרוקו. בנעוריו התחנך בבית הספר מקיף א' באר שבע.